Source: http://www.digitv.fi/medialle/tiedotteet/2015/ukkoverkot_ja_digita_solmivat_10-vuotisen_sopimuksen.4282.news
Timestamp: 2018-02-25 03:47:53+00:00
Document Index: 9764493

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Ukkoverkot ja Digita solmivat 10-vuotisen sopimuksen - Digita
Ukkoverkot ja Digita solmivat 10-vuotisen sopimuksen
Kuvassa J-P Weckström ja Antti Pellinen
Ukkoverkot ja Digita ovat solmineet 10-vuotisen sopimuksen Ukko Mobile 4G LTE -verkon tukiasemapaikkojen ja siirtoyhteyksien vuokraamisesta Digitalta. Sopimus varmistaa Ukko Mobile -verkon luotettavuuden ja peittoalueen kattavuuden jatkossakin.
Ukkoverkot ja Digita ovat tiistaina 1.12. allekirjoittaneet pitkän yhteistyösopimuksen Digitan tukiasemapaikkojen ja siirtoyhteyksien vuokraamisesta Ukkoverkkojen valtakunnallisen Ukko Mobile -verkon käyttöön.
- Digitan tukiasemapaikat ovat meille erittäin houkuttelevia. Korkeat tukiasemamastot varmistavat Ukko Mobile -verkon soluille tarvittavan suuren peittoalueen ja tukiasemapaikkojen varavoimakoneet puolestaan mahdollistavat tukiasemien pitkän palveluajan myös esim. myrskyjen aiheuttamien sähkökatkosten aikana, kertoo toimitusjohtaja Antti Pellinen Ukkoverkot Oy:stä.
- Olemme erittäin tyytyväisiä voidessamme laajentaa Digitan infrastruktuuriliiketoimintaa sekä vahvistaa Ukko Mobile -verkon luotettavuutta pitkällä jänteellä. Valvomme tukiasemapaikkojamme keskitetysti ja pystymme nopeasti reagoimaan poikkeustilanteisiin, avaa Digita Oy:n toimitusjohtaja Juha-Pekka Weckström.
Ukko Mobile -verkko on suunnattu erityisesti yritysten ja viranomaisten käyttöön, jolloin verkkopalvelun luotettavuus ja häiriöttömyys ovat keskeisessä roolissa. Verkkoa käytetään laajasti liiketoiminta- ja yhteiskuntakriittisessä käytössä sekä esineiden internetin tietoliikenneinfrastruktuurina. Ukkoverkkojen asiakkaita ovat mm.: VR, Erillisverkot, YLE ja lukemattomat kotimaiset PK-yritykset.
Ukkoverkot on kotimaisen mobiilioperaattorikentän notkein toimija ja yritys vuokraa valtakunnallisen Ukko Mobile 4G -verkon käyttöön tukiasemapaikkoja ja siirtoyhteyksiä Digitan lisäksi useilta muiltakin toimijoilta Suomessa. Ukkoverkot ja Digita tekevät yhteistyötä myös tukiasemien rakentamisessa ja ylläpidossa koko Suomen alueella.
Antti Pellinen, 040 502 8201
toimitusjohtaja, Ukkoverkot Oy
Markus Ala-Hautala, 0400 549 023
COO, Digita Oy
Digita välittää radio- ja tv-ohjelmat luotettavasti kaikille suomalaisille vuoden jokaisena päivänä. Viimeisimmän digitaalisen tekniikan soveltajana kehitämme ja tarjoamme myös monipuolisia internet-tv- ja radiopalveluita sekä kattavaan verkkoinfrastruktuuriimme pohjautuvia palveluita. Asiakkaamme ovat parhaita sisältöjä tarjoavia mediayhtiöitä sekä mobiili- ja laajakaistaoperaattoreita. Lisätietoja verkkopalvelustamme: www.digita.fi
Ukkoverkot Oy on itsenäinen ja riippumaton, pääosin toimivan johdon ja suomalaisten mobiiliosaajien omistama palveluyritys, joka operoi, myy ja markkinoi koko Suomen kattavaa Ukko Mobile 4G LTE -mobiilidataverkkoa ja tuottaa paikallisesti Suomen nopeinta kiinteää langatonta Internet-yhteyttä tarjoavaa Ukkonet LTE -palvelua. Yhtiö keskittyy langattomien tietoliikennepalveluiden tuottamiseen erityisesti yrityksille, viranomaisille ja muille vaativille käyttäjäryhmille. Ukkoverkot on luontevin tietoliikenneinfrastruktuurin tarjoaja esineiden internetissä. Yhtiö ei tarjoa puhe- eikä tekstiviestipalveluita. Lisätietoja verkkopalvelustamme: www.ukkoverkot.fi